На канферэнцыі прагучаў прагноз: вялікая верагоднасць наплыву праз Казахстан з суседніх краін кантрабанднага тытуню. Наступствы такога нелегальнага гандлю могуць быць даволі небяспечнымі. Атрыманыя велізарныя сродкі часта накіроўваюцца на фінансаванне арганізаванай злачыннасці і што асабліва непажадана — на падтрымку міжнароднага тэрарызму, у тым ліку і сумнавядомай "Аль Кайды". Напрыклад, адзін з яе былых рэгіянальных лідараў М. Бельмохтар нават атрымаў мянушку "містэр Мальбара" (ад назвы амерыканскіх цыгарэт Mаrlbоrо). Займаліся і, магчыма, займаюцца і цяпер кантрабандай цыгарэт асобныя палесцінскія арганізацыі, грашыла гэтым і Ірландская Рэспубліканская Армія (ІРА). Наладжана кантрабанда цыгарэт і ў ЗША, краінах Заходняй Еўропы, Афрыцы і інш.